**Стажант Автоматизация**

ТИТАН е международен производител на цимент и строителни материали с над 120 години опит в индустрията, който постоянно се води от своя ангажимент за устойчиво развитие. Компанията обслужва клиенти в над 25 страни по света чрез мрежа от 14 циментови завода и 3 завода за смилане на цимент. ТИТАН управлява кариери, бетонови центрове , терминали и други производствени мощности и дистрибуторски центрове като осигурява работа на около 5 400 души по целия свят.

„Златна Панега Цимент” АД е с над 100 години опит в тежката промишленост и е един от основните производители на качествен цимент в страната. Компанията се стреми постоянно да допринася към подобряването на стандарта на живот в региона, спомага за опазването на околната среда и подкрепя социални и културни дейности. За поредна година стартира нашата стажантска програма, която цели развитието на млади хора, които да имат желание за работа и споделят нашата ценностна система. Нашият екип си търси **стажант Автоматизация**.

**С какво ще се занимавате докато сте при нас:**

* ще работите и ще се учите от екип опитни и квалифицирани специалисти;
* ще бъдете включен в процеса на плановите и неплановите ремонти на електрическото оборудване;
* ще наблюдавате процеса по превантивната поддръжка на електрическите съоръжения и инсталации;
* ще участвате заедно с екипите в анализирането на възникващи проблеми и неизправности при експлоатацията на машините;
* ще имате възможност пряко да наблюдавате и съдействате при разработване на планове за оптимизирането на консумираната електроенергия;
* ще научите как се планират доставките на материали и резервни части за електроподдръжка, с цел ефективно покритие на нуждите и как се изготвят доклади за консумацията на енергия;
* ще подпомагате електротехниците в процеса на поддръжка на автоматизирана система за управление на производството;
* ще имате възможност да участвате заедно с бригадите при подмяна, ремонт и настройка на сензори, управляващи системи, честотни регулатори и всякакъв тип процесна автоматика;
* ще научите и натрупате практически опит със серията индустриални контролери на Siemens, HMI интерфейси;
* ще наблюдавате и участвате в процеса по настройка и поддръжка на компютърните системи за автоматизация.

**Ние бихме избрали вас, защото:**

* сте студент в III курс на обучение или сте завършили техническо образование в някоя от следните области: електротехника, електроенергетика, електрообзавеждане и Автоматика, информационна и управляваща техника;
* владеете добре английски език;
* притежавате добра компютърна грамотност;
* имате желание за работа в индустриална среда;
* вие сте готов да посрещате реални бизнес предизвикателства;
* вие сте целеустремен, любопитен и организиран;
* искате да работите в екип;
* готов сте да пътувате.

**Вие бихте избрали нас, защото:**

* ще научите повече за съвременните методи за поддръжка на електрическото оборудване;
* ще придобиете практически опит в динамична работна среда;
* ще бъдете част от бързоразвиваща се международна компания;
* ще ви предоставим платен стаж с минимална продължителност 1 месец (и възможност за продължаване от 3 до 6 месеца);
* ще работите в безопасна среда;
* ще ви осигурим храна и безплатен транспорт от маршрутите: София, Плевен, Ловеч, Луковит и Тетевен.

Месторабота с. Златна Панега

Ако сме предизвикали вашия интерес моля, изпратете актуална автобиография и мотивационно писмо на български език.

Одобрените кандидати ще бъдат поканени на интервю. Всички кандидатури ще бъдат разглеждани при пълна конфиденциалност, съгласно разпоредбите на ЗЗЛД.